( 212 ) 
Item, seront les chançons amoureuses, dont cy dessus est 
faite mencion, enregistrées, et parcillement les serventois, en 
nos dessusdis registres, par la fourme et mennière que seront 
les balades de puy d’un chascun moys. 
Item, s’il avenoit que le roy nostre souverain seigneur ou 
autres princes et conservateurz de nostre amoureuse court ne 
ayent, en tempz avenir, leur voulenté et plaisance à faire feste 
de joustes en leurz noms, ou non durant le courz du trés gra- 
cieux moys de may, et se nostre plaisance estoit d’en faire en 
nostre nom une publier en diverz lieux et villes, pour icelle feste 
de joustes tenir à tel jour et au lieu où ordonné sera, Nous, 
de nostre hautesse et amoureuse puissance, porrons eslire 
jusques à XII chevalierz et escuierz, noz subgès, telz comme il 
nous plairoit, pour nous accompagnier à ce faire, lesquelz 
seront tenus en ce caz de nous obéir doucement, sans contre- 
dit, eulz estans en bonne santé, et, se plus grant nombre nous 
plaisoit en eslire, tenus y seront pareillement, et sur peine de 
privacion de nom et d’armes. 
Item, se aucuns de noz amoureux subgès, chevalierz et 
escuiers, pour esveil de gracieuseté et pour l’onneur des dames, 
nous requerroient que, en nostre nom, avec certain nombre 
d’eulz, faciens crier ou mander feste de joustes par tout le 
moys de may durant, nous serons tenus de le faire et de y 
jouster en personne, nous estant en santé, sans y faire faulte 
ne quérir excusacion. Et, ce meismes jour donriemmes ensem- 
ble aux dames à soupper, pour apres danser et faire bonne 
chière, en tel lieu et place que avizé sera. 
Item, seront fais 1 seel et 1 contreseel de nostre amoureuse 
court, pour seeller ceste amoureuse chartre et autres mande- 
mens néccessaires telz que avizé sera par les xxi ministres 
avec nous. 
Item, se aucunes questions, pour plaisant passetempz, sour- 
doient entre noz subgès en fourme d’amoureux procès pour 
differentes oppinions soustenir, tant que les parties fussent 
